sukhrobnurali/uzbek-legal-corpus huggingface dataset:
“Oʻzbekiston Respublikasi Markaziy banki tomonidan banklar va ularning filiallarida inspeksiya (tekshirish) oʻtkazish tartibi toʻgʻrisidagi nizomni tasdiqlash haqida”gi qarorga oʻzgartirishlar kiritish toʻgʻrisida
(resolution, 2018-04-26)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va “Banklar va bank faoliyati toʻgʻrisida”gi qonunlariga hamda Oʻzbekiston Respublikasi Prezidentining 2018-yil 9-yanvardagi PF-5296-son “Oʻzbekiston Respublikasi Markaziy bankining faoliyatini tubdan takomillashtirish chora-tadbirlari toʻgʻrisida”gi Farmoniga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2011-yil 12-martdagi 8/1-son “Oʻzbekiston Respublikasi Markaziy banki tomonidan banklar va ularning filiallarida inspeksiya (tekshirish) oʻtkazish tartibi toʻgʻrisidagi nizomni tasdiqlash haqida”gi qaroriga (roʻyxat raqami 2217, 2011-yil 14-aprel) (Oʻzbekiston Respublikasi qonun hujjatlari toʻplami, 2011-y., 15-son, 157-modda) ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Qaror muqaddimasi quyidagi tahrirda bayon etilsin: “Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi, “Banklar va bank faoliyati toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi qaror qiladi:”. 2. Nizomda: a) muqaddima quyidagi tahrirda bayon etilsin: “Mazkur Nizom Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va “Banklar va bank faoliyati toʻgʻrisida”gi qonunlari, Oʻzbekiston Respublikasi Prezidentining 2010-yil 26-noyabrdagi PQ-1438-son “2011 — 2015-yillarda respublika moliya-bank tizimini yanada isloh qilish va barqarorligini oshirish hamda yuqori xalqaro reyting koʻrsatkichlariga erishishning ustuvor yoʻnalishlari toʻgʻrisida”gi qaroriga muvofiq Oʻzbekiston Respublikasining Markaziy banki (bundan buyon matnda Markaziy bank deb yuritiladi) tomonidan banklar va ularning filiallarida inspeksiya (tekshiruv) oʻtkazish tartibini belgilaydi.”; b) 9-band quyidagi tahrirda bayon etilsin: “9. Banklarda kompleks inspeksiya (tekshirish) masofadan nazorat qilish natijalaridan kelib chiqib, Markaziy bankning Bank nazorati qoʻmitasi qaroriga asosan oʻtkaziladi.”; v) 38-bandning toʻrtinchi xatboshisi quyidagi tahrirda bayon etilsin: “Markaziy bankning tekshirish oʻtkazuvchi tarkibiy tuzilmasiga maʼlumot uchun.”; g) 39-bandning toʻrtinchi xatboshisi quyidagi tahrirda bayon etilsin: “Markaziy bankning tekshirish oʻtkazuvchi tarkibiy tuzilmasiga maʼlumot uchun.”.
Valyuta birjasi faoliyatini litsenziyalash tartibi toʻgʻrisidagi nizomga oʻzgartirish va qoʻshimchalar kiritish haqida
(resolution, 2018-04-25)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuni va Oʻzbekiston Respublikasi Prezidentining 2017-yil 13-sentabrdagi PQ-3272-son “Pul-kredit siyosatini yanada takomillashtirish chora-tadbirlari toʻgʻrisida”gi qaroriga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2016-yil 23-apreldagi 12/1-son qarori (roʻyxat raqami 2788, 2016-yil 18-may) (Oʻzbekiston Respublikasi qonun hujjatlari toʻplami, 2016-y., 20-son, 227-modda) bilan tasdiqlangan Valyuta birjasi faoliyatini litsenziyalash tartibi toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 1-bandning ikkinchi xatboshisi “birja savdolarini” degan soʻzlardan keyin “, shuningdek banklararo pul bozorini hamda Markaziy bankning tijorat banklari bilan amalga oshiriladigan kredit va depozit auksionlarini” degan soʻzlar bilan toʻldirilsin. 2. 5-bandning “v” kichik bandidagi “vakolatli bank” degan soʻzlar “tijorat banki” degan soʻzlar bilan almashtirilsin. 3. 6-bandning “d” kichik bandi “operatsiyalari bilan shugʻullanuvchi” degan soʻzlardan keyin “va banklararo pul bozori, shuningdek Markaziy bankning tijorat banklari bilan amalga oshiriladigan kredit va depozit auksionlarini tashkil etish boʻyicha” degan soʻzlar bilan toʻldirilsin.
Ikkinchi jahon urushi qatnashchilarini ragʻbatlantirish toʻgʻrisida
(decree, 2025-11-26)

Mamlakatimizda 9-may umumxalq bayrami — Xotira va Qadrlash kuni oʻtkazilishi, shuningdek, Ikkinchi jahon urushida halok boʻlganlarning xotirasini abadiylashtirish, bugun xam saflarimizda turib Vatan obroʻ-eʼtiborini yuksaltirishga, yoshlarni maʼnaviy-axlokiy jixatdan tarbiyalashga xissa qoʻshayotgan faxriylarni eʼzozlash xamda fashizm ustidan kozonilgan galabaning 73 yilligi nishonlanishi munosabati bilan urush qatnashchilari va nogironlarini moddiy ragʻbatlantirish maksadida: 1. Ikkinchi jaxon urushi qatnashchilari va nogironlariga 5 000 000 (besh million) soʻm miqdorida biryoʻla pul mukofoti belgilansin. 2. Mazkur Farmonni bajarish bilan bogʻlik sarf-xarajatlar Oʻzbekiston Respublikasi respublika budjeti mablagʻlari hisobidan amalga oshirilsin. 3. Oʻzbekiston Respublikasi Mudofaa vazirligi, Ichki ishlar vazirligi, Davlat xavfsizlik xizmati Moliya vazirligi va Markaziy bank bilan birgalikda Ikkinchi jahon urushi qatnashchilari va nogironlariga ushbu pul mukofotining tantanali va bayramona vaziyatda topshirilishini taʼminlasinlar. 4. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Oʻzbekiston Respublikasi Madaniyat vazirligi, Mudofaa vazirligi, Ichki ishlar vazirligi, Xotin-kizlar koʻmitasi, Oʻzbekiston yoshlar ittifoqi, Oʻzbekiston Badiiy akademiyasi, Respublika Maʼnaviyat va maʼrifat markazi, “Nuroniy” jamgʻarmasi va “Mahalla” xayriya jamoat fondi, boshia nodavlat notijorat tashkilotlari bilan birgalikda Vatanimiz ozodligi va shaʼni-sharafi himoyachilariga bagʻishlangan maxsus uchrashuvlar va maʼrifiy-badiiy kechalar oʻtkazsinlar. 5. Mazkur Farmonning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
“Oʻzbekiston Respublikasi Ichki ishlar vazirligining Toshkent oliy harbiy-texnika bilim yurti bazasida idoraviy oʻqotar qurol va maxsus vositalarni olib yurish hamda ulardan foydalanishga ruxsat berilgan tashkilotlar xodimlarini tayyorlash va qayta tayyorlash kurslari toʻgʻrisidagi nizomni tasdiqlash haqida”gi buyruqni oʻz kuchini yoʻqotgan deb topish toʻgʻrisida
(order, 2018-04-12)

Oʻzbekiston Respublikasining “Normativ-huquqiy hujjatlar toʻgʻrisida”gi Qonunining 36-moddasiga muvofiq buyuraman: 1. Oʻzbekiston Respublikasi ichki ishlar vazirining 2015-yil 4-noyabrdagi 179-son “Oʻzbekiston Respublikasi Ichki ishlar vazirligining Toshkent oliy harbiy-texnika bilim yurti bazasida idoraviy oʻqotar qurol va maxsus vositalarni olib yurish hamda ulardan foydalanishga ruxsat berilgan tashkilotlar xodimlarini tayyorlash va qayta tayyorlash kurslari toʻgʻrisidagi nizomni tasdiqlash haqida”gi buyrugʻi (roʻyxat raqami 2740, 2015-yil 14-dekabr) (Oʻzbekiston Respublikasi qonun hujjatlari toʻplami, 2015-y., 50-son, 629-modda) oʻz kuchini yoʻqotgan deb topilsin. 2. Mazkur buyruq Oʻzbekiston Respublikasi Qishloq xoʻjaligi vazirligi, Axborot texnologiyalari va kommunikatsiyalarini rivojlantirish vazirligi, Davlat geologiya va mineral resurslar qoʻmitasi, Ekologiya va atrof-muhitni muhofaza qilish davlat qoʻmitasi, Markaziy banki, Vazirlar Mahkamasi huzuridagi Davlat zaxiralarini boshqarish qoʻmitasi, “Oʻzbekiston havo yoʻllari” MAK, “Oʻzbekiston temir yoʻllari” AJ, “Oʻzkimyosanoat” AJ, “Oʻzbekenergo” AJ, “Oʻzdonmahsulot” AK, “Oʻzeltexsanoat” AK, “Oʻzbekneftegaz” AJ, “Oʻzsharobsanoat” AJ, “Navoiy kon-metallurgiya kombinati” DK, “Olmaliq kon-metallurgiya kombinati” AJ bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
Oʻzbekiston Respublikasining tarozi va oʻlchovlar boʻyicha bosh konferensiyasining assotsiasyalashgan aʼzosi maqomini olishi toʻgʻrisida
(resolution, 2018-04-12)

Oʻzbekiston Respublikasida amalga oshirilgan oʻlchash natijalarining xalqaro darajada tan olinishini taʼminlash, savdoda texnik toʻsiqlarni bartaraf etish muhimligini inobatga olgan holda: 1. Oʻzbekiston standartlashtirish, metrologiya va sertifikatlashtirish (Oʻzstandart) agentligining: Oʻzbekiston Respublikasining tarozi va oʻlchovlar boʻyicha Bosh konferensiyaning assotsiatsiyalashgan aʼzosi maqomini olish; Milliy oʻlchov etalonlari va milliy metrologiya institutlari tomonidan berilgan kalibrlash va oʻlchash sertifikatlarining oʻzaro tan olinishi toʻgʻrisidagi Bitim (1999-yil 14-oktabr, Parij), 2003-yil qayta koʻrib chiqilgan Texnik ilova bilan birgalikda (keyingi oʻrinlarda — Bitim) imzolanishi toʻgʻrisidagi takliflari maʼqullansin. 2. Oʻzbekiston Respublikasi Standartlashtirish, metrologiya va sertifikatlashtirish agentligining “Oʻzbekiston milliy metrologiya instituti” Davlat korxonasi Oʻzbekiston Respublikasi nomidan Bitimda ishtirok etish boʻyicha vakolatli tashkilot etib belgilansin. 3. Oʻzbekiston Respublikasi Standartlashtirish, metrologiya va sertifikatlashtirish agentligi: Oʻzbekiston Respublikasi nomidan Tarozi va oʻlchovlar boʻyicha Bosh konferensiya faoliyatida assotsiatsiyalashgan aʼzo sifatida ishtirok etish niyati toʻgʻrisida rasmiy arizani diplomatik kanallar orqali Xalqaro tarozi va oʻlchovlar byurosi direktoriga yuborishni; Tarozi va oʻlchovlar boʻyicha Bosh konferensiyaga assotsiatsiyalashgan aʼzolik uchun yillik badal toʻlovlari “Oʻzstandart” agentligi huzuridagi standartlashtirish, metrologiya va sertifikatlashtirishni rivojlantirish maxsus jamgʻarmasi mablagʻlari hisobidan belgilangan tartibda toʻlanishini taʼminlasin. 4. Vazirlar Mahkamasi, Oʻzbekiston Respublikasi Standartlashtirish, metrologiya va sertifikatlashtirish agentligi hamda tegishli vazirlik va idoralarning rahbarlari ushbu Bitim imzolanganidan keyin belgilangan tartibda Oʻzbekiston Respublikasi majburiyatlarining bajarilishi ustidan nazoratni taʼminlasin. 5. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari N.S. Otajonov va “Oʻzstandart” agentligi bosh direktori A.U. Karimov zimmasiga yuklansin.
Toshkent davlat yuridik universiteti magistraturasiga qabul qilishda test sinovlarini tashkil etish va oʻtkazish tartibi toʻgʻrisidagi nizomning 4-bandiga oʻzgartirish kiritish haqida
(order, 2018-05-07)

Oʻzbekiston Respublikasi Vazirlar Mahkamasining 2013-yil 23-iyuldagi 206-son “Toshkent davlat yuridik universiteti magistraturasiga qabul qilish tartibi toʻgʻrisidagi Nizomni tasdiqlash haqida”gi hamda 2018-yil 3-apreldagi 261-son “Oliy taʼlim muassasalariga oʻqishga qabul qilish tartibini yanada takomillashtirish toʻgʻrisida”gi qarorlariga asosan buyuraman: 1. Oʻzbekiston Respublikasi Vazirlar Mahkamasi huzuridagi Davlat test markazi direktorining 2013-yil 24-iyuldagi 01-268-son buyrugʻi (roʻyxat raqami 2490, 2013-yil 26-iyul) (Oʻzbekiston Respublikasi qonun hujjatlari toʻplami, 2013-y., 30-son, 405-modda) bilan tasdiqlangan Toshkent davlat yuridik universiteti magistraturasiga qabul qilishda test sinovlarini tashkil etish va oʻtkazish tartibi toʻgʻrisidagi nizomning 4-bandidagi “3 — 15-sanalari” degan soʻzlar “5 — 20-sanalari” degan soʻzlar bilan almashtirilsin. 2. Mazkur buyruq Toshkent davlat yuridik universiteti bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
Ichki audit xizmati xodimlarini sertifikatlash tartibi toʻgʻrisidagi nizomga oʻzgartirishlar va qoʻshimcha kiritish haqida
(order, 2021-08-17)

Oʻzbekiston Respublikasi Vazirlar Mahkamasining 2017-yil 20-dekabrdagi 1001-son “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Huquqbuzarliklar profilaktikasi va jinoyatchilikka qarshi kurashish tizimini yanada takomillashtirish chora-tadbirlar toʻgʻrisida” 2017-yil 14-martdagi PQ-2833-son qarori)”gi qaroriga muvofiq buyuraman: 1. Oʻzbekiston Respublikasi moliya vazirining 2012-yil 2-apreldagi 90-son buyrugʻi (roʻyxat raqami 2361, 2012-yil 12-may) (Oʻzbekiston Respublikasi qonun hujjatlari toʻplami, 2012-y., 20-son, 220-modda) bilan tasdiqlangan Ichki audit xizmati xodimlarini sertifikatlash tartibi toʻgʻrisidagi nizomga ilovaga muvofiq oʻzgartirishlar va qoʻshimcha kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 12-bandda: toʻrtinchi xatboshidagi “diplomning notarial” degan soʻzlar “diplom (nusxasi olinib, asli qaytariladi)” degan soʻzlar bilan almashtirilsin; beshinchi xatboshi quyidagi tahrirda bayon etilsin: “mehnat daftarchasi (nusxasi olinib, asli qaytariladi) yoki uning ish beruvchi tomonidan tasdiqlangan nusxasi;”; yettinchi xatboshidagi “sertifikatining notarial yoki sertifikat” degan soʻzlar “sertifikati (nusxasi olinib, asli qaytariladi) yoki ushbu sertifikatni” degan soʻzlar bilan almashtirilsin; sakkizinchi xatboshi “hujjati” degan soʻzdan keyin “nusxasi” degan soʻz bilan toʻldirilsin. 2. 56-banddan “notarial tasdiqlangan” degan soʻzlar chiqarib tashlansin. 3. 58-bandning toʻrtinchi xatboshisidagi “toʻlov hujjati” degan soʻzlar “toʻlov hujjatining nusxasi” degan soʻzlar bilan almashtirilsin. 4. 72-bandning ikkinchi xatboshisidan “va u ichki audit xizmatida ishlab turgan xoʻjalik yurituvchi subyektga” degan soʻzlar chiqarib tashlansin. 5. Mazkur oʻzgartirishlar va qoʻshimcha Oʻzbekiston buxgalterlar va auditorlar milliy assotsiatsiyasi, Oʻzbekiston auditorlar palatasi va Oʻzbekiston buxgalterlar federatsiyasi bilan kelishilgan.
Tijorat tashkilotlari taʼsis hujjatlarining namunaviy shakllarining 6-ilovasiga oʻzgartirish kiritish toʻgʻrisida
(order, 2019-08-13)

Oʻzbekiston Respublikasi Prezidentining 2017-yil 12-dekabrdagi PF-5278-son “Aholiga davlat xizmatlari koʻrsatishning milliy tizimini tubdan isloh qilish chora-tadbirlari toʻgʻrisida”gi Farmoniga muvofiq buyuraman: 1. Oʻzbekiston Respublikasi adliya vazirining 2016-yil 20-dekabrdagi 294-mh-son “Tijorat tashkilotlari taʼsis hujjatlarining namunaviy shakllarini tasdiqlash toʻgʻrisida”gi buyrugʻi (roʻyxat raqami 2848, 2016-yil 20-dekabr) (Oʻzbekiston Respublikasi qonun hujjatlari toʻplami, 2016-y., 51-son, 586-modda) 6-ilovasi 2 va 6-bandlaridagi “Yagona darcha” markazidan” degan soʻzlar “Davlat xizmatlari markazidan” degan soʻzlar bilan almashtirilsin. 2. Mazkur buyruq davlat roʻyxatidan oʻtkazilsin va bu haqda Idoraviy normativ-huquqiy hujjatlarni davlat roʻyxatidan oʻtkazish boshqarmasi (O. Fayzullayev) Idoraviy normativ-huquqiy hujjatlarning davlat reyestriga tegishli yozuv kiritsin. 3. Davlat xizmatlari agentligi (X. Turaxujayev) hamda Huquqiy targʻibot va axborot boshqarmasi (A. Madaminov) ushbu idoraviy normativ-huquqiy hujjatni barcha manfaatdor shaxslarga yetkazilishi va “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da hamda Oʻzbekiston Respublikasi Qonun hujjatlari maʼlumotlari milliy bazasida eʼlon qilinishini taʼminlasin. 4. Mazkur buyruq Oʻzbekiston Respublikasi Savdo-sanoat palatasi bilan kelishilgan. 5. Mazkur buyruq rasmiy eʼlon qilingan kundan eʼtiboran kuchga kiradi. 6. Mazkur buyruqning ijrosini nazorat qilish Davlat xizmatlari agentligi direktori X. Turaxujayev zimmasiga yuklansin.
Yuridik shaxslarning nomiga davlatning rasmiy nomini, shuningdek undan hosila soʻzlarni qoʻshish tartibi toʻgʻrisidagi yoʻriqnomaning 2-bandiga oʻzgartirish kiritish haqida
(resolution, 2018-04-09)

Oʻzbekiston Respublikasi Prezidentining 2017-yil 12-dekabrdagi PF-5278-son “Aholiga davlat xizmatlari koʻrsatishning milliy tizimini tubdan isloh qilish chora-tadbirlari toʻgʻrisida”gi Farmoniga muvofiq Oʻzbekiston Respublikasi Adliya vazirligi va Davlat statistika qoʻmitasi qaror qiladi: 1. Oʻzbekiston Respublikasi Adliya vazirligi va Davlat statistika qoʻmitasining 2014-yil 9-dekabrdagi 6 va 5-mb-son qarori (roʻyxat raqami 2633, 2014-yil 10-dekabr) (Oʻzbekiston Respublikasi qonun hujjatlari toʻplami, 2014-y., 50-son, 601-modda) bilan tasdiqlangan Yuridik shaxslarning nomiga davlatning rasmiy nomini, shuningdek undan hosila soʻzlarni qoʻshish tartibi toʻgʻrisidagi yoʻriqnoma 2-bandining ikkinchi va uchinchi xatboshilari quyidagi tahrirda bayon etilsin: “adliya organlari — Oʻzbekiston Respublikasi Adliya vazirligi huzuridagi Davlat xizmatlari agentligining Qoraqalpogʻiston Respublikasi, viloyatlar va Toshkent shahar boshqarmalari; roʻyxatga oluvchi organlar — Davlat xizmatlari markazlari;”. 2. Mazkur qaror rasmiy eʼlon qilingan kundan eʼtiboran kuchga kiradi. 3. Mazkur qaror Oʻzbekiston Respublikasi Markaziy banki, Xususiylashtirilgan korxonalarga koʻmaklashish va raqobatni rivojlantirish davlat qoʻmitasi va Savdo-sanoat palatasi bilan kelishilgan.
Idoraviy normativ-huquqiy hujjatni davlat reyestridan chiqarish toʻgʻrisida
(order, 2018-04-09)

Idoraviy normativ-huquqiy hujjatni davlat reyestridan chiqarish boʻyicha 2018-yil 6-apreldagi xulosaga muvofiq hamda Oʻzbekiston Respublikasi Prezidentining 2011-yil 23-avgustdagi PQ-1602-son “Oʻzbekiston Respublikasi Adliya vazirligi faoliyatini yanada takomillashtirish chora-tadbirlari toʻgʻrisida”gi qaroriga, Vazirlar Mahkamasining 1997-yil 9-oktabrdagi 469-son “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida”gi hamda 2000-yil 19-maydagi 197-son “Vazirliklar, davlat qoʻmitalari va idoralarning meʼyoriy hujjatlarini qabul qilish tartibini takomillashtirish toʻgʻrisida”gi qarorlariga asosan, buyuraman: 1. Oʻzbekiston Respublikasi Moliya vazirligining 2018-yil 30-martdagi VP/04-01-32-08/397-son Xorijiy valyutadagi hisobvaraqlarida mablagʻlari boʻlgan xoʻjalik yurituvchi subyektlar tomonidan budjet oldidagi majburiyatlarini bajarish tartibini (roʻyxat raqami 753, 1999-yil 21-iyun) Idoraviy normativ-huquqiy hujjatlarning davlat reyestridan chiqarish masalasi yuzasidan xati maʼlumot uchun qabul qilinsin. 2. Xorijiy valyutadagi hisobvaraqlarida mablagʻlari boʻlgan xoʻjalik yurituvchi subyektlar tomonidan budjet oldidagi majburiyatlarini bajarish tartibi (roʻyxat raqami 753, 1999-yil 21-iyun) Idoraviy normativ-huquqiy hujjatlarning davlat reyestridan chiqarilsin. 3. Mazkur buyruq davlat roʻyxatidan oʻtkazilsin va bu haqda Idoraviy normativ-huquqiy hujjatlarning davlat reyestriga tegishli yozuv kiritilsin. 4. Huquqiy targʻibot va axborot boshqarmasi ushbu buyruqni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da hamda Oʻzbekiston Respublikasi Qonun hujjatlari maʼlumotlari milliy bazasida eʼlon qilinishini taʼminlasin. 5. Mazkur buyruq rasmiy eʼlon qilingan kundan eʼtiboran kuchga kiradi. 6. Mazkur buyruqning ijrosini nazorat qilish vazirning birinchi oʻrinbosari N. Joʻrayev zimmasiga yuklansin.
Fuqarolik holati dalolatnomalarini qayd etish qoidalarining 107-bandiga qoʻshimcha kiritish haqida
(resolution, 2023-10-23)

Oʻzbekiston Respublikasining 2018-yil 3-yanvardagi OʻRQ-456-son “Ayrim davlat organlari faoliyatini takomillashtirish, shuningdek fuqarolarning huquqlari va erkinliklarini himoya qilish kafolatlarini taʼminlashga doir qoʻshimcha chora-tadbirlar qabul qilinishi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi Qonuni ijrosini taʼminlash, shuningdek, nikohdan ajralish holatlarining oldini olishda fuqarolarning oʻzini oʻzi boshqarish organlari rolini oshirish maqsadida Vazirlar Mahkamasi qaror qiladi: 1. Vazirlar Mahkamasining 2016-yil 14-noyabrdagi 387-son qarori (Oʻzbekiston Respublikasi QT, 2016-y., 11-son, 104-modda) bilan tasdiqlangan Fuqarolik holati dalolatnomalarini qayd etish qoidalarining 107-bandiga quyidagi mazmundagi ikkinchi xatboshi qoʻshilsin: “FHDY organi er-xotinni yarashtirish boʻyicha tegishli choralar koʻrish uchun er-xotinning birga yashash joyidagi fuqarolar yigʻinining yarashtirish komissiyasini, agar ular birga yashamayotgan boʻlsa, har birining yashash joyidagi fuqarolar yigʻinining yarashtirish komissiyasini nikohdan ajratish toʻgʻrisidagi ariza berilgan kundan eʼtiboran uch kundan kechiktirmay yozma ravishda xabardor qilishi kerak”. 2. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Vazirlar Mahkamasining Madaniyat, sanʼat va yoshlar siyosati masalalari axborot-tahlil departamentiga yuklansin.
Vazirlar Mahkamasining “Bitimlarni notarial tasdiqlash tartibini idoralararo elektron hamkorlikni qoʻllagan holda takomillashtirish chora-tadbirlari toʻgʻrisida” 2017-yil 27-fevraldagi 106-son qaroriga qoʻshimchalar kiritish haqida
(resolution, 2018-04-06)

Oʻzbekiston Respublikasi Prezidentining “Oʻzbekiston Respublikasi Bosh prokuraturasi huzuridagi Majburiy ijro byurosi faoliyati samaradorligini taʼminlash chora-tadbirlari toʻgʻrisida” 2017-yil 23-iyundagi F-4977-son farmoyishi va Vazirlar Mahkamasining “Kommunal xizmatlarning yagona billing tizimini tashkil etish toʻgʻrisida” 2017-yil 14-sentabrdagi 726-son qaroriga muvofiq Vazirlar Mahkamasi qaror qiladi: 1. Vazirlar Mahkamasining “Bitimlarni notarial tasdiqlash tartibini idoralararo elektron hamkorlikni qoʻllagan holda takomillashtirish chora-tadbirlari toʻgʻrisida” 2017-yil 27-fevraldagi 106-son qaroriga (Oʻzbekiston Respublikasi QT, 2017-y., 2-son, 20-modda) ilovaga muvofiq qoʻshimchalar kiritilsin. 2. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” AJ boshqaruvi raisi A.J. Ramatov va Oʻzbekiston Respublikasi adliya vaziri R.K. Davletov zimmasiga yuklansin. Vazirlar Mahkamasining “Bitimlarni notarial tasdiqlash tartibini idoralararo elektron hamkorlikni qoʻllagan holda takomillashtirish chora-tadbirlari toʻgʻrisida” 2017-yil 27-fevraldagi 106-son qarorida (Oʻzbekiston Respublikasi QT, 2017-y., 2-son, 20-modda): a) 3-band quyidagi mazmundagi xatboshi bilan toʻldirilsin: “Bunda, Oʻzbekiston Respublikasining barcha hududida (Toshkent shahri bundan mustasno) idoralararo elektron tarzda hamkorlik qilish tizimi orqali qarzdorlikni aniqlash elektr va gaz taʼminoti boʻyicha 2019-yil 1-yanvardan, issiqlik taʼminoti, suv taʼminoti va oqova suvlarni chiqarish xizmatlari boʻyicha 2021-yil 1-yanvardan boshlab amalga oshiriladi”; b) 4-band quyidagi mazmundagi xatboshi bilan toʻldirilsin: “Bunda, Qoraqalpogʻiston Respublikasi va respublika viloyatlarida — idoralararo elektron tarzda hamkorlik qilish tizimi orqali qarzdorlik haqidagi maʼlumotlar elektr va gaz taʼminoti boʻyicha 2019-yil 1-yanvardan, issiqlik taʼminoti, suv taʼminoti va oqova suvlarni chiqarish xizmatlari boʻyicha 2021-yil 1-yanvardan boshlab yuborilishi taʼminlansin”.
“Qamchiq” davoni orqali avtomobil transportida yuk tashishni yanada tartibga solish chora-tadbirlari toʻgʻrisida
(resolution, 2026-01-21)

“Qamchiq” dovonidan yuk tashish barqarorligini taʼminlash va avtomobil transporti sohasida tadbirkorlik faoliyatini rivojlantirish uchun qulay sharoitlar yaratish maqsadida, shuningdek, respublikada yuk avtotransport vositalari parkini yangilash surʼatlari hamda “Qamchiq” dovoni orqali avtomobilda tashishlarni amalga oshiradigan tashuvchilar va avtotransport vositalari xizmatlari bozorini inobatga olgan holda Vazirlar Mahkamasi qaror qiladi: 1. Oʻzbekiston Respublikasi Ichki ishlar vazirligi, Ekologiya va atrof-muhitni muhofaza qilish davlat qoʻmitasi, Avtomobil yoʻllari davlat qoʻmitasi va Oʻzbekiston avtomobil transporti agentligining ishlab chiqarilganiga 20 yildan ortiq vaqt oʻtgan yuk avtomobillari va shatakchi avtomobillarda “Qamchiq” dovonidan yuk tashishni taqiqlash toʻgʻrisidagi taklifiga rozilik berilsin. 3. Oʻzbekiston Respublikasi Ichki ishlar vazirligi, Oʻzbekiston avtomobil transporti agentligi manfaatdor vazirliklar va idoralar bilan hamkorlikda oʻzlari qabul qilgan normativ-huquqiy hujjatlarni bir oy ichida ushbu qarorga muvofiqlashtirsin. 4. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” AJ boshqaruvi raisi A.J. Ramatov va Oʻzbekiston Respublikasi ichki ishlar vaziri P.R. Bobojonovga yuklansin.